钦定古今图书集成/理学汇编/文学典/第100卷 > 边贡
## 钦定古今图书集成/理学汇编/文学典/第100卷 > 边贡

按《明外史》本传：“贡字廷实，历城人。祖宁，应天治中。父
节，代州知州。贡年二十，举于乡，第，弘治九年进士。除
太常博士，擢兵科给事中。孝宗崩，疏劾中官张瑜、太
医刘文泰、高廷和用药之谬。又劾中官苗逵、保国公
朱晖、都御史史琳用兵之失。改太常丞，迁卫辉知府，
改荆州，并能其官。历陕西、河南提学副使，以母忧家”
居。嘉靖改元，用荐起南京太常少卿，三迁太常卿，督
四夷馆，擢刑部右侍郎，拜户部尚书，并在南京贡。早
负才名，美风姿，所交悉海内名士。久官留都，优闲无
事，游览江山，挥毫浮白，夜以继日。都御史劾其纵酒
废职，遂罢归。生平好蓄书，积至数万卷。一夕火几尽，
仰天大哭曰：“天丧我也！”遂发病卒。

按《名山藏文苑记》：贡为太常博士，孝宗一日祭，贡不
与。孝宗曰：“何不见年少官人耶？”贡美姿风流，饶吏事，
所交与皆天下豪侠。能酒酒屈其座客。每醉则使两
妓肩臂扶路唱乐，观者如堵，了不为怪。